Kazubrenči

Kazubrenči (agrāk Kozubrenči) ir mazciems Krustpils pagasta  dienvidu daļā,  Jēkabpils—Antužu ceļa labajā pusē.

Ciems atrodas aptuveni 1,5 km attālumā uz ziemeļaustrumiem no Krustpils dzelzceļa stacijas.

 Ciema rašanās 
Pirmo reizi Kazubrenči kā no ciema izcēlusies viensēta "Kazu Brenci" rakstos minētas 1885. gadā.Dreimanis P. "Krustpils vietvārdi". Rīga: Rīgas Latviešu biedrības Zinību komisijas 3. rakstu krājums, 1885. 43.lpp.  Pēc tautas skaitīšanas datiem 1897. gadā  "застенок Козубренчь" sēta ar trijām mājām piederējusi dzelzceļa meistaram Nikolajam Renertam, kurš ar ģimeni un kalpu ģimeni dzīvojis vienā mājā, rentnieka Reiņa Krūmiņa 9 cilvēku ģimene otrajā, bet trešajā mājā dzīvojuši cilvēki, kas pārtikuši no pastorāta pensijas. 1906. gadā Kozubrenču zemes platība bijusi 52 desetīnas ar trijām sētām, kurās dzīvojuši 8 vīrieši un 11 sievietes. Vācu izcelsmes Nikolajs Renerts bija bagātākais apkārtnes saimnieks, 1933. gadā par sasniegumiem lopkopībā Krustpils pagasta lauksaimniecības izstādē saņēmis II pakapes godalgu, bet pirms Otrā pasaules kara sākuma emigrējis uz Vāciju. Padomju varas gados Renerta īpašumā saimniekoja kolhozs, pārbūvējot ēkas, to starp arī bijušo galdnieku darbnīcu un pirti par dzīvojamām mājām, tajās izmitinot kolhoza ļaudis.

2009. gadā Kazubrenčos dzīvojuši 14 iedzīvotājiwww.vietvardi.lgia.gov.lv un bija 5 mājas: Avenes, Kazubrenči 1, Kazubrenči 3, Kazubrenči 4, Kazubrenči 5.Avotiņa Ruta. Krustpils pagasts. Rīga, 2012. 169.-170.lpp.

 Atsauces 

Kategorija:Kazubrenči